વડાપ્રધાન નરેન્દ્ર મોદી હાલ જ્યારે ગુજરાતના બે દિવસના પ્રવાસ પર છે ત્યારે શનિવારે તે જ્યારે દ્વારકામાં પ્રભુના દર્શન કરીને નીકળી રહ્યા હતા ત્યારે અચાનક જ તેમનો કાફલો રોકાઇ ગયો અને તે પોતે ગાડીથી નીકળીને એક વ્યક્તિ જોડે વાત કરવા લાગ્યા. હાલચાલથી તેવું લાગતું હતું જાણે બન્ને એકબીજાને સારી રીતે લાંબા સમયથી ઓળખતા હોય. સારી એવી વાતચીત અને ઉત્સુકતા બતાવીને જ્યારે પીએમ મોદી પરત ફર્યા ત્યારે જાણવા મળ્યું કે પીએમ મોદી જે વ્યક્તિ જોડે વાતચીત કરી રહ્યા હતા તે પીએમ નરેન્દ્ર મોદીના જૂના મિત્ર છે, જેમનું નામ છે હરિભાઇ. હરિભાઇ અને મોદી પાછલા 52 વર્ષોથી મિત્ર છે.